text: Politi: Fotovogne har hjulpet på hastigheden
  03 november 2015 kl. 20.06
  Bilisterne har lært at lette foden fra speederen her i Syd- og Sønderjylland, fortæller politiet. 
  Bilisterne i Syd- og Sønderjylland kører efter politiets observationer bedre end normalt - ihvertfald når det gælder farten. De har nemlig lært at lette foden fra speederen. Det fortæller lederen af færdselsafdelingen hos Syd- og Sønderjyllands Politi, Knud Reinholdt.
  - I og med at vi ikke har tjent så mange penge, er det jo et udtryk for, at folk har sænket hastigheden.
  Men det er ikke kun på antallet af bøder, at politiet kan mærke en forskel.
  - Vi har konstateret, at hastigheden i gennemsnit er faldet med halvanden kilometer i timen - det kan godt lyde af lidt, men der skal ret meget til for at få sådan en virkning, forklarer Knud Reinholdt til TV SYD.
  Vores 9 ATK biler placeres 40% på borgerønsker, 30% på ulykkesstrækn., 20% skoleveje og 10% andre #politidk
  Det er desuden ikke tilfældigt, hvor politiets ni ATK biler holder. Næsten halvdelen (40 procent) placeres efter borgernes ønsker. 30 procent er på ulykkesstrækninger, 20 procent på skoleveje og 10 procent på andre steder.
  